અક્ષય કુમાર એક પછી એક ફિલ્મો સાઇન કરી રહ્યો છે. તેની પેડમેન બોક્સઓફિસ પર ધૂમ મચાવી રહી છે, ત્યાં તેફરી એક બાયોપિક માટે એકતા સાથે હાથ મિલાવશે તેવી ચર્ચા છે. સૂત્રની વાત સાચી માનીએ તો એક્ષય કુમાર એકતા કપૂર સાથે કામ કરે તેવી શક્યતા છે. બાલાજી મોશન પિકચર્સ બહુ જલદી જ ભારતમાં દુગ્ધ ક્રાંતિ લાવનાર વર્જીસ કુરિયનના જીવન પર આધારિત ફિલ્મ બનાવાની યોજના કરી રહ્યું છે. આ ફિલ્મમાં અક્ષય કુમાર મુખ્ય પાત્ર ભજવે તેવી શક્યતા છે. આ ફિલ્મની શ્રીનારાયણસિંહ દિગ્દર્શિત કરશે.અક્ષય અને શ્રીનારાયણ સિંહે ટોયલેટ એક પ્રેમકથામાં સાથે કામ કર્યું છે. એકતા કપૂર અને અક્ષયે છેલ્લે વન્સ અપોન અ ટાઇમ ઇન મુંબઇમાં સાથે કામ કર્યું હતું. જોકે આ ફિલ્મ બોક્સઓફિસ પર ઝાઝું ઉકાળી શકી નહોતી. પરિણામે અક્ષયે પોતાની ફીમાં ઘટાડો કર્યો હતો. હાલ રૃપેરી પડદે અક્ષય અભિનયનો એક્કો ગણાય છે તેની દરેક ફિલ્મો ધૂમ મચાવી રહી છે. ત્યારે એકતા પાસે તે મન ઇચ્છિત ફીમાંગી શકશે અન ેતેને આપવી પણ પડશે.